ALL ออกหุ้นกู้ 350 ลบ. อายุ 2 ปี ดอกเบี้ย 7.25% ขายสถาบัน-รายใหญ่ 22-24 ก.พ.นี้
ALL ออกหุ้นกู้ 350 ลบ. อายุ 2 ปี ดอกเบี้ย 7.25% ขายสถาบัน-รายใหญ่ 22-24 ก.พ.นี้
10 ก.พ. 2564

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะยาวของบริษัท ครั้งที่ 1/2564 มูลค่าไม่เกิน 350 ล้านบาท แบ่งเป็นจำนวนเสนอขายไม่เกิน 300 ล้านบาท และสำรองเพื่อเสนอขายเพิ่มเติมอีกไม่เกิน 50 ล้านบาท อายุ 2 ปี ครบกำหนดไถ่ถอนปี พ.ศ.2566 อัตราดอกเบี้ยคงที่ร้อยละ 7.25 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายหุ้นกู้ดังกล่าวแก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 22-24 ก.พ.64 ผ่าน บล.คันทรี่ กรุ๊ป บล.เอเอสแอล และ บล.เคทีบีเอสที โดยไม่มีการจัดอันดับความน่าเชื่อถือของหุ้นกู้
ทั้งนี้ บริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้เพื่อคืนหุ้นกู้รุ่นที่กำลังจะครบกำหนดในเดือน เม.ย.64 และใช้เป็นเงินทุนหมุนเวียนในกิจการและในโครงการที่มีอยู่ในปัจจุบัน